JU OSNOVNA MUZIČKA I BALETSKA ŠKOLA

«NOVO SARAJEVO» SARAJEVO

- Školski odbor -

Dana, 07.04.2021. godine

**Z A P I S N I K**

**sa zaključcima**

sa 24. redovne sjednice Školskog odbora JU Osnovne muzičke i baletske škole «Novo Sarajevo» Sarajevo, održane 07.04.2021. godine u prostorijama škole sa početkom u 15:00h.

Sjednici su prisustvovali svi članovi Školskog odbora. Osim članova Školskog odbora sjednici je prisustvovala i Lamija Šošić, direktorica škole.

Sjednicom je predsjedavala Vesna - Selma Begović - predsjednica Školskog odbora, a zapisnik je vodila sekretar škole Amra Duvnjak Halilović.

Kvorum za punovažno odlučivanje postoji, pa je jednoglasno usvojen sljedeći

**Dnevni red:**

1. Usvajanje Zapisnika sa 23. sjednice Školskog odbora

(Izvjestioci: predsjednica Školskog odbora / sekretar škole);

1. Izvještaj o izvršenom popisu stalnih sredstava, sitnog inventara, novčanih sredstava, obaveza i potraživanja sa stanjem na dan 31.12.2020. godine

(Izvjestilac: Računovodstvo Vortt);

1. Izvještaj o poslovanju škole – Godišnji obračun za 2020 . godinu

(Izvjestilac: Računovodstvo Vortt);

1. a) Budžet škole za 2021. godinu,

b) Plan nabavki za 2021. godinu u skladu sa Budžetom

(Izvjestilac: Računovodstvo Vortt);

5. Plan kadrovskih potreba za naredni petogodišnji period (Izvjestilac: Direktorica škole);

6. Prigovor Adnana Buljušmića na izbor kandidata na Konkursu. (Izvjestilac: Direktorica i Sekretar škole);

**AD-1:**Predsjednica Školskog odbora i sekretar škole upoznali su Školski odbor sa sadržajem zapisnika sa posljednje sjednice Školskog odbora, koji je dostavljen uz ostali materijal za sjednicu, a obzirom da nije bilo primjedbi na zapisnik, isti je jednoglasno usvojen.

**AD-2:** Predstavnik Računovodstva «Vortt» Adnan Mehmedbašić je poslao detaljni Izvještaj i Obrazloženje članovima Školskog odbora sa tačkama predviđenim dnevnim redom u kojima je izvjestilac Računovodstvo «Vortt».

Izvještaj je sastavni dio ovog zapisnika.

Upoznao je Školski odbor o izvršenom fizičkom popisu imovine škole za 2020. godinu. Nakon fizičkog popisa izvršeno je sravnjenje sa knjigovodstvenim stanjem i utvrđeno je da nije bilo razlika. Komisija je predložila da se izvrši otpis dotrajale i neispravne opreme, kao i da se otpišu zastarjela i nenaplativa potraživanja i obaveze. Na kraju izlaganja predloženo je da se Izvještaj i prijedlog za otpis od strane Komisije usvoji. Nakon obrazloženja i datog prijedloga, Školski odbor je jednoglasno

**O d l u č i o**

1. U cijelosti se usvaja Izvještaj Inventurne komisije o popisu stalnih sredstava, sitnog inventara, novčanih sredstava, obaveza i potraživanja sa stanjem na dan 31.12.2020. godine.
2. Prihvata se prijedlog Inventurne komisije o rashodu opreme zbog dotrajalosti i neispravnosti.

**AD-3:** Predstavnik Računovodstva «Vortt» upoznao je članove Školskog odbora sa Izvještajem o poslovanju JU Osnovne muzičke i baletske škole «Novo Sarajevo» za period od 01.01. do 31.12.2020. godine. U svom Obrazloženju je naveo da je Škola ostvarila ukupan prihod u iznosu od 1.793.349,00 KM (prihodi od budžeta 1.764.385,00 KM, vlastiti prihodi 19.964,00 KM i transferi 9.000 KM).

Ostvareni rashodi za navedeni period su 1.791.860,46 KM. Ostvarena razlika kao višak prihoda je 1.488,54 KM.

Na osnovu izloženog, Školski odbor je jednoglasno

**O d l u č i o**

1. Usvaja se Izvještaj o poslovanju JU Osnovne muzičke i baletske škole «Novo Sarajevo» u periodu od 01.01.2020. do 31.12.2020. godine.
2. JU Osnovna muzička i baletska škola «Novo Sarajevo» u svom poslovanju ostvarila je sljedeće rezultate:
3. Prihodi(budžet 1.764.385,00 KM , vlastiti prihodi 19.964,00 KM i transferi 9.000KM)……. 1.793.349,00 KM
4. Realizovani rashodi................................................................................. 1.791.860,46 KM
5. Razlika između prihoda i rashoda (višak prihoda)..................................... 1.488,54 KM
6. Procentualno izvršenje Budžeta iznosi …….………99,92%
7. Usvaja se struktura prihoda i rashoda u Izvještaju o poslovanju JU Osnovne muzičke i baletske škole «Novo Sarajevo», a Izvještaj je sastavni dio ove Odluke.

**AD-4a:**

Predstavnik Računovodstva «Vortt» upoznao je članove Školskog odbora da se u sistemu trezorskog poslovanja vrši izrada prijedloga Budžeta škole i dostavlja nadležnom ministarstvu radi usvajanja istog u okviru Kantonalnog budžeta. Tako da je prijedlog Budžeta škole za poslovnu 2021. godinu usvojen na Skupštini Kantona Sarajevo u okviru Kantonalnog budžeta. Navedeni prijedlog je radilo Računovodstvo «Vortt» u saradnji sa Školom. Školski odbor je jednoglasno donio

**Z a k lj u č a k**

Prihvata se Budžet (finansijski plan) JU Osnovne muzičke i baletske škole ''Novo Sarajevo“ Sarajevo za period 01.01. do 31.12.2021. godine u ukupnom iznosu od 1.793.349,00KM (sredstva iz budžeta Kantona Sarajevo u iznosu od 1.764.385,00 + vlastiti prihodi u iznosu od 28.964,00 KM).

**AD-4b:**

Predstavnik Računovodstva «Vortt» je izvijestio Školski odbor da je Plan javnih nabavki u tekućoj 2021. godini planiran shodno planiranim izdacima škole, odnosno odobrenim Budžetom za 2021.

U Planu je naznačeno po kom osnovu se osiguravaju sredstva za nabavke, te vrsta postupka koji će se u školi provoditi u skladu sa Zakonom o javnim nabavkama.

Razmatrajući dostavljeni prijedlog Plana javnih nabavki za 2021. godinu, Školski odbor je jednoglasno

**O d l u č i o**

1. Usvaja se Plan javnih nabavki JU Osnovne muzičke i baletske škole „Novo Sarajevo“ Sarajevo za 2021. godinu.
2. Sastavni dio ove odluke je Plan javnih nabavki JU Osnovne muzičke i baletske škole „Novo Sarajevo“ Sarajevo za 2021. godinu.

**AD-5:** Direktorica Škole je upoznala Školski odbor da u skladu sa Članom 53. Zakona o osnovnom odgoju i obrazovanju se utvrđuje plan kadrovskih potreba na naredni petogodišnji period, a koji se donosi kontinuirano. Direktorica škole je prezentovala Školskom odboru plan kadrovskih potreba za petogodišnji period i petogodišnji plan potreba za uposlenicima (upražnjena radna mjesta).

Razmatrajući prijedlog kadrovskih potreba, Školski odbor je jednoglasno

**O d l u č i o**

1. Usvaja se petogodišnji plan kadrovskih potreba JU Osnovne muzičke i baletske škole „Novo Sarajevo“ Sarajevo.

2. Sastavni dio ove odluke je petogodišnji plan kadrovskih potreba JU Osnovne muzičke i baletske škole „Novo Sarajevo“ Sarajevo

**AD-6:** Adnan Buljušmić je dana 01.04.2021. godine podnio prigovor protiv Odluke Direktorice JU Osnovne muzičke i baletske škole „Novo Sarajevo“ Sarajevo broj 01-2-59-2/21 od 23.03.2021. godine kojom je izvršen izbor kandidata po Javnom konkursu od 01.03.2021., a na radno mjesto nastavnik/ca violine.

Podnosilac navodi prigovore na izbor drugorangirane kandidatkinje Slijepčević Nermane, te navodi svoje postignute rezultate u obrazovanju i predlaže da Školski odbor postupi po članu 239. Zakona o upravnom postupku, tj. da poništi Odluku br. 01-2-59-2/21 od 23.03.2021 godine, odnosno da Školski odbor odluči u meritumu.

Školski odbor je detaljno i savjesno razmotrio sve dokaze i došao do zaključka:

Da je Odluka Direktorice škole donijeta u skladu sa članom 14. Pravilnika sa kriterijima za prijem radnika u radni odnos u predškolskim ustanovama, osnovnim i srednjim školama kao javnim ustanovama Kantona Sarajevo kojem je direktoru škole propisano diskreciono pravo izbora između prvog i drugog kandidata sa konačne bodovne rang - liste.

Obzirom da se radi o diskrecionom pravu izbora direktora škole koje nije uslovljeno bodovnom razlikom između prva dva kandidata odnosno izbor između prva dva kandidata je u isključivoj nadležnosti direktora škole.

Školski odbor je utvrdio da direktorica škole vrši izbor kandidata cijeneći ono što je najbolje za ustanovu i učenike, odnosno šta je svrsishodno za organizaciju nastave i najbolji uspjeh učenika.

Školski odbor je nakon razgovora i detaljne analize o svim okolnostima jednoglasno

**O d l u č i o**

1. Prigovor Adnana Buljušmića protiv Odluke broj 01-2-59-2/21 od 23.03.2021. odbija se kao neosnovan, te Odluka broj 01-2-59-2/21 od 23.03.2021. godine se potvrđuje i ostaje na snazi.

Sjednica je završila u 18.00 sati.

ZAPISNIK VODILA PREDSJEDNICA

Amra Duvnjak ŠKOLSKOG ODBORA

Halilović Vesna - Selma Begović

JU OSNOVNA MUZIČKA I BALETSKA ŠKOLA

«NOVO SARAJEVO» S A R A J E V O

-Školski odbor-

Broj: 01-1-77/21.

Dana, 07.04.2021.

Na osnovu člana 94. Zakona o osnovnom odgoju i obrazovanju i na osnovu članova 17, 87, 88. i 89. Zakona o javnim nabavkama, Školski odbor d o n o s i

**O D L U K U**

I - Usvaja se Plan nabavki JU Osnovne muzičke i baletske škole ''Novo Sarajevo'' Sarajevo za 2021. godinu.

II - Sastavni dio ove odluke je Plan nabavki JU Osnovne muzičke i baletske škole ''Novo Sarajevo'' Sarajevo za 2021. godinu.

III – Odluka stupa na snagu danom donošenja.

Dostaviti: PREDSJEDNICA

1. Društvo ''Vortt'' ŠKOLSKOG ODBORA

2. A/a Vesna - Selma Begović